Oʻzbekiston Respublikasi davlat patent idorasi faoliyatini tashkil etish toʻgʻrisida
(resolution, 2013-12-16)

Oʻzbekiston Respublikasi Prezidentining “Ilmiy-tadqiqot faoliyatini tashkil etishni takomillashtirish toʻgʻrisida” 2002-yil 20-fevraldagi PF-3029-son Farmonini va Oʻzbekiston Respublikasi Vazirlar Mahkamasining “Ilmiy-tadqiqot faoliyatini tashkil etishni takomillashtirish chora-tadbirlari toʻgʻrisida” 2002-yil 4-martdagi 77-son qarorini bajarish yuzasidan, shuningdek Oʻzbekiston Respublikasi Davlat patent idorasi hisob raqamlariga tushadigan mablagʻlardan oqilona foydalanish maqsadida Vazirlar Mahkamasi qaror qiladi: 2. Belgilansinki, Oʻzbekiston Respublikasi Davlat patent idorasi faoliyatini mablagʻ bilan taʼminlash davlat budjeti mablagʻlari hamda qonun hujjatlarida belgilangan tartibda patent poshlinalari va boshqa soliq boʻlmagan toʻlovlar tarzida idoraning hisob raqamiga tushadigan budjetdan tashqari mablagʻlar hisobiga amalga oshiriladi. 3. Oʻzbekiston Respublikasi Davlat patent idorasi tomonidan patent poshlinalarini va boshqa soliq boʻlmagan toʻlovlarni undirishdan tushadigan mablagʻlardan foydalanish tartibi toʻgʻrisidagi Nizom 3-ilovaga muvofiq tasdiqlansin. 5. Oʻzbekiston Respublikasi Moliya vazirligi, Adliya vazirligi, Davlat patent idorasi sanoat mulki obyektlariga, seleksiya yutuqlariga, elektron-hisoblash texnikasi uchun dasturlarga, maʼlumotlar bazalariga va integral mikrosxemalar topologiyalariga huquqiy muhofaza xizmati koʻrsatish bilan bogʻliq boʻlgan yuridik jihatdan ahamiyatli ishlarning amalga oshirilganligi uchun undiriladigan patent poshlinalari miqdorlari yuzasidan bir oy muddatda takliflar kiritsinlar. 6. Oʻzbekiston aloqa va axborotlashtirish agentligi Oʻzbekiston Respublikasi Davlat patent idorasi buyurtmanomalariga binoan hukumat aloqasi telefonlari oʻrnatsin. 7. Oʻzbekiston Respublikasi Davlat patent idorasi Toshkent shahar, Toʻytepa koʻchasi, 2a-uyga joylashtirilsin. 8. Oʻzbekiston Respublikasi Hukumatining 4-ilovaga muvofiq ayrim qarorlariga oʻzgartirish va qoʻshimchalar kiritilsin. 9. Adliya vazirligi Oʻzbekiston Respublikasi Davlat patent idorasi bilan birgalikda bir oy muddatda amaldagi qonun hujjatlariga ushbu qarordan kelib chiquvchi oʻzgartirish va qoʻshimchalar toʻgʻrisida takliflar kiritsin. 10. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari H.S. Karomatov va R.S. Azimov zimmasiga yuklansin. 1. Mazkur Nizom Oʻzbekiston Respublikasi Davlat patent idorasiga (keyingi oʻrinlarda Patent idorasi deb ataladi) patent poshlinalari va soliq boʻlmagan boshqa toʻlovlar undirishdan tushadigan milliy va xorijiy valyutalardagi mablagʻlardan foydalanish tartibini belgilaydi. 2. Patent poshlinalari va boshqa soliq boʻlmagan toʻlovlar undirishdan tushgan soʻmdagi va valyutadagi mablagʻlardan samarali va maqsadga muvofiq foydalanish maqsadida Patent idorasi tijorat bankida (keyingi oʻrinlarda bank deb ataladi) soʻmda va valyutadagi hisob raqamlarining quyidagi turlarini ochadi: tushgan valyuta mablagʻlarini jamlash va keyinchalik ularni taqsimlash uchun xorijiy valyutalardagi (AQSh dollari, Evro, Shveysariya franki, Rossiya rubli va boshqalar) blok-hisob raqamlari; tushadigan soʻm mablagʻlarini jamlash va keyinchalik ularni taqsimlash uchun milliy valyutadagi blok-hisob raqamlari; idora ixtiyorida qoladigan valyuta mablagʻlaridan mazkur Nizomning 7-bandida koʻrsatilgan maqsadlarda foydalanish uchun xorijiy valyutalardagi joriy hisob raqami; patent poshlinalari va soliq boʻlmagan boshqa toʻlovlarni milliy valyutada undirishdan tushgan, shuningdek valyuta mablagʻlarini belgilangan tartibda birjadan tashqari valyuta bozorida sotishdan tushgan mablagʻlarni mazkur Nizomning 7-bandida koʻrsatilgan maqsadlarga yoʻnaltirgan holda oʻtkazish uchun milliy valyutadagi talab qilib olinadigan depozit hisob raqami. 3. Patent idorasining koʻrsatib oʻtilgan valyuta va soʻmdagi hisob raqamlariga faqat patent poshlinalarini va soliq boʻlmagan boshqa toʻlovlarni undirishdan tushgan mablagʻlar oʻtkaziladi. 4. Ushbu hisob raqamlari boʻyicha hisob va hisobot Patent idorasining boshqa bank hisob raqamlaridan alohida yuritiladi. 5. Patent idorasi tomonidan patent poshlinalari va soliq boʻlmagan boshqa toʻlovlarni undirishdan xorijiy va milliy valyutada tushadigan mablagʻlar idoraning tegishli blok-hisob raqamlariga oʻtkaziladi. 6. Hisobot davrida yuridik ahamiyatga ega boʻlgan xatti-harakatlar uchun tushgan valyuta mablagʻlar har oʻn kunda, har bir oyning 10, 20 va 30-kunidan kechikmay valyuta blok-hisob raqamlaridan: Oʻzbekiston Respublikasi Moliya vazirligining valyuta (valyutalarning har bir turi boʻyicha alohida) hisob raqamlariga — tushgan mablagʻlar umumiy hajmining 92 foizi miqdorida; Patent idorasining joriy valyuta hisob raqamlariga (valyutalarning har bir turi boʻyicha alohida) va talab qilib olinadigan depozit hisob raqamiga — tushgan mablagʻlar umumiy hajmining 8 foizi miqdorida oʻtkaziladi. Bunda patent idorasining blok-hisob raqamlaridagi valyuta va soʻmdagi mablagʻlaridan boshqa yoʻnalishlarda foydalanish taqiqlanadi. 7. Patent idorasining valyuta va soʻmdagi hisob raqamlariga tushgan mablagʻlarning: kamida 50 foizidan — idoraning moddiy-texnika bazasini mustahkamlash, kadrlar tayyorlash, xizmat safari xarajatlarini, shuningdek sanoat obyektlarini va intellektual mulkning boshqa turlarini huquqiy muhofaza qilish masalalari boʻyicha xalqaro tashkilotlarda Oʻzbekiston Respublikasining ishtirok etishi bilan bogʻliq xarajatlarni qoplashda; qolgan mablagʻlardan — idora xodimlarini moddiy ragʻbatlantirishda foydalanish mumkin; Idoraning moddiy-texnika bazasini mustahkamlash uchun nazarda tutilgan mablagʻlar hisobiga avtotransport vositalari, aloqa vositalari va shunga oʻxshash boshqa buyumlar (ofis texnikasi, audio-video texnika, ofisni jihozlash uchun yumshoq va qattiq jihozlar va shu kabilar) xarid qilishga faqat Oʻzbekiston Respublikasi Moliya vazirligining roziligi bilan yoʻl qoʻyiladi. 8. Patent idorasining joriy hisob raqamlaridagi mablagʻlar birjadan tashqari valyuta bozorida sotilishi mumkin. 9. Patent idorasining joriy valyuta hisob raqamlaridagi valyuta mablagʻlarining bir qismi sotilgan taqdirda uning soʻmga teng qiymati Patent idorasining talab qilib olinadigan soʻmdagi depozit hisob raqamiga oʻtkazilishi kerak. Joriy hisob raqami va talab qilib olinadigan depozit hisob raqamidagi mablagʻlardan faqat mazkur Nizomning 7-bandida koʻrsatilgan maqsadlarda foydalanish mumkin. 10. Patent idorasining valyuta va soʻmdagi hisob raqamlaridan mazkur Nizomning 7-bandiga muvofiq ajratiladigan mablagʻlar yuqori malakali kadrlar mehnatini qoʻllab-quvvatlash va ragʻbatlantirishga, patent ishi nufuzini oshirishga, intellektual mulk obyektlarini muhofaza qilish sohasiga yosh istiqbolli mutaxassislarni jalb qilishga yoʻnaltiriladi. 11. Patent idorasi xodimlari mehnatini moddiy ragʻbatlantirish Oʻzbekiston Respublikasi milliy valyutasida quyidagi shakllarda amalga oshiriladi: ragʻbatlantiruvchi toʻlovlar; hisobot davridagi ish yakunlari boʻyicha taqdirlash; bir gallik mukofotlar toʻlash; xodimlarga moddiy yordam berish va kompensatsiya toʻlovlari. 12. Hisobot davridagi ish yakunlari boʻyicha xodimlarga ragʻbatlantiruvchi toʻlov va mukofot belgilash va toʻlash toʻgʻrisidagi qaror Patent idorasi rahbari tomonidan idora tarkibiy boʻlinmalari rahbarlarining taqdimnomasi boʻyicha va kasaba uyushmasi qoʻmitasi bilan kelishgan holda qabul qilinadi. Hisobot davridagi ish yakunlari boʻyicha Patent idorasi rahbariga ragʻbatlantiruvchi toʻlovlar va mukofot belgilash toʻgʻrisidagi qaror Oʻzbekiston Respublikasi Vazirlar Mahkamasi tomonidan qabul qilinadi. 13. Xodimlarga moddiy yordam toʻlash va xarajatlarni kompensatsiya qilish toʻgʻrisidagi qaror Patent idorasining kamida 5 kishidan iborat tarkibdagi maxsus komissiyasi tomonidan qabul qilinadi. Komissiya tarkibiga idora rahbari va kasaba uyushmasi qoʻmitasi vakili kirishi shart. Komissiya ishining ish tartibi idora rahbari tomonidan tasdiqlangan va kasaba uyushmasi qoʻmitasi bilan kelishilgan nizom bilan belgilanadi. 14. Ragʻbatlantiruvchi toʻlovlar xodimlarning yuqori malakasi uchun Patent idorasi tarkibiy boʻlinmalari rahbariyatining taqdimnomasiga koʻra xodim lavozim maoshi miqdorining 75 foizi miqdorida lavozim maoshlariga har oylik shaxsiy ustamalar sifatida belgilanishi mumkin. 15. Xodimlarning lavozim maoshlariga ustamalar topshiriqlar oʻz vaqtida bajarilmagan, ish sifati yomonlashgan va mehnat intizomi buzilgan taqdirda bekor qilinishi yoki kamaytirilishi mumkin. 16. Patent idorasi xodimlari yil choragidagi ish yakunlari boʻyicha mukofotlanadilar. 17. Yil choragidagi ish yakunlari boʻyicha mukofot topshiriqlar ortigʻi bilan bajarilgan, xodimlarga yuklangan lavozim majburiyatlari zarur darajada bajarilgan taqdirda amalda ishlangan vaqt (qonun hujjatlariga muvofiq ish haqi hisoblanadigan vaqt) uchun toʻlanadi. 18. Yil choragi yakunlari boʻyicha har bir xodimni mukofotlashning aniq miqdori xodimning ikkita lavozim maoshidan ortiq boʻlmasligi kerak. 19. Ishda nuqsonlarga yoʻl qoʻygan va mehnat intizomini buzgan xodimlar mukofotdan toʻliq yoki qisman mahrum etiladi. Ishdagi nuqsonlar va mehnat intizomi buzilishlari roʻyxati ichki tartib qoidalari bilan belgilanadi. 20. Idoraning bir yildagi ish yakunlari boʻyicha Patent idorasining roʻyxatdagi tarkibida turuvchi xodimlarga qoʻshimcha mukofot toʻlanishi mumkin. Bir yildagi ish yakunlari boʻyicha xodimlarni mukofotlashning umumiy summasi hisobot yilida shakllangan oʻrtacha ish haqining olti baravaridan ortiq boʻlishi mumkin emas. 21. Bir yildagi ish yakunlari boʻyicha mukofotlash butun kalendar yil davomida ishlagan xodimlarga toʻliq miqdorda toʻlanadi. 22. Butun kalendar yil mobaynida ishlagan, biroq mazkur mukofotlash toʻlanishigacha Patent idorasidan boʻshagan xodimlarga ushbu mukofot toʻliq miqdorda va ushbu mukofotni toʻlash uchun belgilangan muddatlarda toʻlanadi. 23. Kalendar yil tamom boʻlishigacha ishdan boʻshagan xodimlarga, ishdan boʻshash sabablaridan qatʼi nazar, bir yildagi ish yakunlari boʻyicha mukofot toʻlanmaydi. 24. Ish haqi hisoblash toʻgʻrisidagi buxgalteriya hisobi maʼlumotlari xodimlarga bir yildagi ish yakunlari boʻyicha mukofotni hisoblash uchun asos hisoblanadi. 25. Patent idorasi xodimlariga aniq alohida muhim vazifalar yuqori sifatli va oʻz vaqtida bajarilganligi uchun bir gallik mukofotlar toʻlanishi mumkin. Ushbu mukofot miqdori bir yilda ikkita lavozim maoshidan ortiq boʻlishi mumkin emas. 26. Xodim mehnat taʼtiliga chiqqan taqdirda unga bitta lavozim maoshidan koʻp boʻlmagan miqdorda moddiy yordam toʻlanishi mumkin. 27. Ish bilan bogʻliq boʻlmagan hollarda (dafn etish, kasal boʻlganda va baxtsiz hodisalarda) xodimga ikkita lavozim maoshi miqdorigacha moddiy yordam koʻrsatilishi mumkin. 28. Xodimlarga ovqatlanish uchun kompensatsiya toʻlovlari har oyda oylik lavozim maoshining 0,5 gacha miqdorida belgilanadi va toʻlanadi. 29. Xodimlarning jamoat transportida yurishi uchun kompensatsiya toʻlovlari har oyda oylik yoʻlkira kartochkalari qiymatidan ortiq boʻlmagan miqdorda belgilanadi va toʻlanadi. 30. Patent idorasi yilning har choragida hisobot choragi tamom boʻlgandan keyingi oyning 25-kunidan kechikmay Oʻzbekiston Respublikasi Moliya vazirligiga soʻmdagi va valyutadagi blok-hisob raqamlariga tushgan mablagʻlar taqsimlanishi, shuningdek idoraning joriy valyuta hisob raqamlari va talab qilib olinadigan depozit hisob raqamidagi mablagʻlardan foydalanilishi toʻgʻrisida hisobot taqdim etadi. 31. Mazkur Nizomda koʻrsatilgan idora xodimlarini moddiy ragʻbatlantirish shakllari oʻrnatilishi, hisob-kitob qilinishi va toʻlanishi toʻgʻriligi uchun javobgarlik Patent idorasining rahbari va bosh buxgalteriga yuklanadi. 32. Oʻzbekiston Respublikasi Moliya vazirligining Nazorat-taftish bosh boshqarmasi ikki yilda kamida bir marta Patent idorasining moliya-xoʻjalik faoliyatini belgilangan tartibda taftish qiladi, idoraning valyuta va soʻmdagi hisob raqamlaridagi mablagʻlar toʻgʻri taqsimlanishi va ulardan maqsadli foydalanilishi masalasini majburiy tartibda oʻrganadi. 1. Vazirlar Mahkamasining “Xorijiy valyutadagi davlat bojlari, yigʻimlar hamda soliq boʻlmagan boshqa toʻlovlar stavkalari toʻgʻrisida” 1993-yil 19-avgustdagi 423-son qarorida: a) 1-ilovada: beshinchi xatboshidagi “Respublika valyuta jamgʻarmasining hisob raqamiga” soʻzlari “davlat budjetiga” soʻzlari bilan almashtirilsin; oltinchi xatboshidagi “Respublika valyuta jamgʻarmasi hisob raqamiga” soʻzlari “davlat budjetiga” soʻzlari bilan almashtirilsin; b) 2-ilovaning VIII boʻlimida: boʻlimning nomi quyidagi tahrirda bayon qilinsin: “Oʻzbekiston Respublikasi Davlat patent idorasi boʻyicha”; “Tovar belgilari va xizmat koʻrsatish belgilari toʻgʻrisida” soʻzlari “Tovar belgilari, xizmat koʻrsatish belgilari va tovarlarning kelib chiqish joylari nomlari toʻgʻrisida” soʻzlari bilan almashtirilsin; v) Bojlar, yigʻimlar hamda soliq boʻlmagan boshqa toʻlovlar toʻlashdan tushgan valyuta tushumlarini taqsimlash jadvalida: “Respublika valyuta jamgʻarmasi” ustunining nomi quyidagi tahrirda bayon qilinsin: “Davlat budjeti”; 11-bandda: “Vazirlik, idora jamgʻarmasi” ustunidagi “100” raqami “10” raqami bilan almashtirilsin; “Davlat budjeti” ustuni “75%/15%*” raqamlari bilan toʻldirilsin; oxirgi ustundagi “Fan va texnika davlat qoʻmitasining Patent idorasi” soʻzlari “Davlat patent idorasi” soʻzlari bilan almashtirilsin; jadval quyidagi mazmundagi izoh bilan toʻldirilsin: “*izoh: — 75% Davlat budjeti daromadiga; — 15% Ilmiy-texnika taraqqiyotini Muvofiqlashtirish Kengashi huzuridagi Innovatsiya ilmiy-texnika faoliyatini mablagʻ bilan taʼminlash jamgʻarmasiga”. 2. Vazirlar Mahkamasining 2002-yil 4-martdagi 77-son qarori “Oʻzbekiston Respublikasi QT., 2002-y., 3-son, 14-modda) bilan tasdiqlangan Ilmiy-texnika taraqqiyotini Muvofiqlashtirish Kengashi huzuridagi Innovatsiya ilmiy-texnika faoliyatini mablagʻ bilan taʼminlash jamgʻarmasi mablagʻlarini shakllantirish va sarflash tartibi toʻgʻrisidagi Nizomda: 4-band ikkinchi xatboshidan keyin quyidagi mazmundagi xatboshi bilan toʻldirilsin: — Oʻzbekiston Respublikasi Davlat patent idorasining hisob raqamiga tushuvchi patent poshlinalari va boshqa soliq boʻlmagan toʻlovlardan tushuvchi 15% miqdoridagi valyuta va soʻmdagi mablagʻlar”; 5-band quyidagi mazmundagi xatboshi bilan toʻldirilsin: “Oʻzbekiston Respublikasi Davlat patent idorasining hisob raqamiga tushuvchi patent poshlinalari va boshqa soliq boʻlmagan toʻlovlardan tushuvchi valyuta va soʻmdagi mablagʻlar har oʻn kunda hisobot davrida amalda tushgan mablagʻlarning 15 foizi miqdorida Jamgʻarmaning valyuta va soʻmdagi hisob raqamlariga oʻtkaziladi”.